אני תמיד אומרת שבלי הבלוג הזה חצי מהדברים שאני רוצה לעשות, לא היו נעשים… זה מוזר כי עצם זה שיש לי בלוג, משאיר לי פחות זמן להתעסקות בדברים אחרים, אבל בגלל שאני כל כך אוהבת לכתוב, אני פתאום חושבת לעצמי: "רגע, אני חייבת לעשות את זה כי זה לבלוג".
אני חייבת לציין שאני ממש לא זוכרת את עצמי כותבת שנות טובות, בטח שלא שולחת אותן בדואר… אבל השנה, יש לי בלוג שמזכיר לי שאין מה לעשות ועכשיו זו שנה חדשה ואם יש לי רעיון לשנה טובה מדליקה ופשוטה, אז אני מוכרחה להעלות את זה לבלוג.
למי מכם שדומה לי ומחכה לרגע האחרון, הפוסט הזה הוא עבורך!
כמו בכל הדרכה, אני אתחיל בחומרים הנדרשים. לא הייתי אומרת שאלו חומרים הנמצאים בכל בית, אבל, אני משערת שאם יש בקהל קרפאטריות, אז יש לכן את כל החומרים בוריאציה זו או אחרת.
בשלב הראשון מרדדים את הפימו, חותכים באמצעות חותך העוגיות את הצורה הרצויה ומחוררים באמצעות המחט. אני בחרתי להכין שנה טובה עם הכיתוב: "שנה טובה לאהוב את הבית" ולכן בחרתי להכין לבבות עם הכיתוב Home.
אבל אני תמיד מעודדת ליצירתיות ולעשייה ייחודית ואישית, כך שאני מזמינה אתכם להשתובב ולהתנסות בצורות שונות ורעיונות מקוריים משלכם.
להחתים את הצורה שהתקבלה עם חותמת לבחירתכם.
כאן אתם יכולים ליצור כיתוב נחמד, טקסטורה או כל אלמנט דקורטיבי אחר שמתאים לכם (כאן אני אציין שזה מתאים לכל כרטיס ברכה- יום הולדת, יום האהבה, חג המולד, יו ניים איט… ולא רק לשנות טובות).
כל מה שנותר הוא להדביק את התוצר שלכם על כרטיס ברכה פשוט יותר, אני מצאתי כרטיסי ברכה ריקים עם עיטור מסביב והדבקתי עם דבק דו צדדי את הלב במרכז.
מתחת כתבתי "שנה טובה לאהוב את הבית" בכתב יד בזהב ובשחור ומתחת כתבתי ברכה אישית לכל הלקוחות שלי.
אני לא יכולה לתאר לכם, איזו הרגשה טובה זו לשלוח כרטיס ברכה בדואר ואני יודעת שזה כיף גדול לקבל אחד בחזרה.
יש דואר 24 שמאפשר לשלוח מכתב ושהוא יתקבל למחרת על ידי הנמען.